Harry Treadaway

Harry Treadaway (s. 1984 Exeter, Devon) on brittiläinen näyttelijä. Hänellä on identtinen kaksoisveli Luke Treadaway, joka on myös näyttelijä.

Treadaway on esittänyt tohtori Frankensteinia jännityssarjassa Penny Dreadful sekä prinsessa Margaretin nuorta Roddy-poikaystävää draamasarjassa The Crown. Muita televisiorooleja hänellä on ollut esimerkiksi sarjoissa Deceit, Mr. Mercedes ja Star Trek: Picard. Treadaway on näytellyt myös elokuvissa Control (2007), Fish Tank (2009), The Lone Ranger (2013) ja Gringo (2018).

Treadaway on seurustellut näyttelijä Holliday Graingerin kanssa vuodesta 2015 alkaen. He saivat kaksi lasta keväällä 2021.

Lähteet

Aiheesta muualla


Luokka:Brittiläiset näyttelijät
Luokka:Vuonna 1984 syntyneet
Luokka:Elävät henkilöt